**Информация за дейността на читалище ,,Култура-1910’’ с.Ветрен дол,общ.Септември,обл.Пазарджик за 2021г**

Изконна е мисията на читалищата да информират,да възпитават,да съхраняват за поколенията традиции и обичаи – да пазят жив българския дух.

В тази посока бе и нашата дейност през изтеклата година

1. **БИБЛИОТЕЧНО ИНФОРМАЦИОННО ОБСЛУЖВАНЕ:**
   1. Брой жители на населеното място – 1540
   2. Библиотечен фонд – 10513
   3. Набавени библиотечни материали – 485
   4. Брой на абонирани периодични издания – 0
   5. Брой посещения в библиотеката – 340
   6. Брой читатели – 245
   7. Брой раздадена литература –1280
2. **ЛЮБИТЕЛСКО ХУДОЖЕСТВЕНО ТВОРЧЕСТВО:**
   1. Смесена група за обработен фолклор : Художествен ръководител Стефка Пашева.Инструментален съпровод тамбура – Трайко Петров

Групата се състои от 10 изпълнителя – 2 мъже и 8 жени.Съществува вече пет години и активно участва в културния живот на селото.

Изяви:

-на общоселски тържества по случай традиционни празници

(Васильовден,Коледа,Гергьовден);осми март.

-,,Фестивал на смокинята’’

-в тържества на клуб ,,Дълголетие’’,както и в съвместни инициативи като отпразнуването на Бабин ден,Коледа,кулинарно шоу ,,Постните гозби на баба’’

-във фолклорни прегледи и фестивали на общинско и национално ниво:

Подготвяме се сами,тъй като нямаме финансова възможност за работа със специалист в тази област,а съответно това се отразява на и на нивото на подготовка и представяне.Това е причината,която ограничава участията ни.Проблем от това естество е и закупуването на носии за изпълнители.

**3.ТРАДИЦИОННИ КУЛТУРНИ ПРОЯВИ:**

\*На 1-ви януари по традиция в селото се провежда кукерски празник,чиито организатори са Кметството и Читалищното настоятелство.Кукери – възрастни и деца.Всички участници получиха парични награди,осигурени от ,местни спонсори,Кметството и Читалището.С голям интерес се очаква Новогодишната томбола,организирана от Кметството,в която се раздават много предметни награди.

\*Ревностно се пази и изпълнява традиционния ритуал свързан с освещаването на водата на Богоявление – кръста се хвърля във водата от отец Георги,15-тина смелчаци скачат да го търсят.Прекрасно е ,,Мъжкото хоро’’,което се извива сред ледената вода водено от късметлията,извадил кръста,под знамето на селото.Инициативата се организира и реализира съвместно от Църковното настоятелство,Кметството,Читалището и младежи от селото.

\*21-ви януари ‘’Бабинден’’:провежда се в клуба на пенсионера.Тържеството преминава с ритуал – приветствени думи за празника от председателя на клуба,кмета,лекаря.Обичай: поливане на вода и ритуално измиване ръцете на медицинските работници;много песни и хора.

\*19 февруари – 148 години от обесването на Васил Левски.Тържествено отбелязани на площада пред сградата на Кметството.Тържествено слово от Кмета на селото,поетичен рецитал от учениците от ОУ ,,Христо Смирненски’’

Организатори:Кметство,Читалище и ОУ

\*1-ви март Баба Марта : Литературни часове с учениците от начален курс в библиотеката.

\* 3-ти март – 143 години от Освобождението на България от турско робство.

\*8-ми март : Международен ден на жената – празничен концерт в голямата зала на Читалището.Приветствени думи от Кмета.Поздравителен адрес и музикален поздрав към майките от децата от училището,от местните самодейни състави.

\*22-ри март : Голям пролетен концерт в залата на Читалището,с участието на местни и гостуващи самодейни състави.

\*Великден - в дните преди Великден в Библиотеката бе устроена ,,Великденска работилница’’ бяха представени интересни техники за украсяване на яйца.

Седмица на детската книга и изкуства за деца:

-литературни часове,посветени на детски автори

-посещения в Библиотеката от деца в начален курс

-срещи с местни творци на стихове за деца

-Карнавал – герои от любими приказки

-В библиотеката – ежедневно подновявани витрини с творби на детски автори

-Участия на деца в конкурси: Аз пиша;Аз рисувам;Аз играя;Моето хвърчило

- Парад на хвърчилата

-Карнавал ,,Любими литературни герои’’

\*6-ти май „Гергьовден’’ – празник на селото.Провежда се събор в местността „Гергьова червка’’,където се намира параклисът „Свети Георги’’ в чест на светеца-покровител на селото.В празненството участват местни изпълнители и групата за автентичен фолклор,оркестър.Празникът се финансира от Кметството,Читалището,дарители от селото.

\*24-ти май – Ден на българската просвета и култура.Тържество в училището.Празник на буквите в училището.Витрина във фоайето на Библиотеката,посветена на живота и делото на братята просветители.

\*1-ви юни – Ден на детето – детски празник в клуба на читалището.

\*2-ри юни – Ден на Ботев и загиналите за свободата герои – изложба от книги в библиотеката;вечер,посветена на Ботев

\*Първата неделя на м.септември – Фестивал на смокинята – Кулинарно шоу:ястия,десерти,сладка и питиета от смокини и със смокини.За доброто настроение се погрижиха местни самодейци,деца от ДГ,гостуващи самодейни състави от селата Пищигово,Братаница,Варвара,Мало Конаре,Капитан Димитриево,Алеко Константиново.

\*1-ви ноември – Ден на народните будители:литературни часове в библиотеката и училището.

\*18 декември – Изложба ‘’Постните гозби на баба’’,съвместна инициатива с клуб ‘’Дълголетие”.Жените от клуба представиха много вкусни,традиционни,постни блюда.Пет от ястията бяха отличени с награди и всички бяха изядени с апетит на общата трапеза,по време на празничната веселба.

\*22-ри декември – Коледно тържество в читалището,съвместно с Клуба на пенсионера,групата за обработен фолклор.Децата от ОУ’’Христо Смирненски’’ представиха ‘’Бъдни вечер у дома’’,’’Сурвакари’’,’’Коледари’’.И музикални изяви на ученици.

4.**МАТЕРИАЛНО ТЕХНИЧЕСКА БАЗА** - голяма нужда от основен ремонт на сградата:течове от покрива,необходимост от подмяна на стъкла (дограма),за което са направени предписания от съответните санитарно контролни органи в областния център.Към Читалището действа фитнес клуб,както и тенис клуб във фоайето на Читалището.Придобивка за нас е реновираният от г-н Рачев клуб при Читалището.За населението бе осигурен безплатен интернет достъп в библиотеката и читалището.Но имаме нужда от поне два нови компютър.

**5.ПОПУЛЯРИЗИРАНЕ НА КУЛТУРНО-ИСТОРИЧЕСКОТО НАСЛЕДСТВО -** Етнографски кът – предмети от бита на местната общност,автентични местни облекла.Всички предмети са дарени от жители на селото.

**6.ОРГАНИЗАЦИОНЕН ЖИВОТ** – читалищното настоятелство се състои от 7 човека.Заседания се провеждат редовно,обсъждат се и се решават наболели въпроси.Почти всички инициативи се осъществяват в тясно взаимодействие между читалище,кметство,клуб Дълголетие.Стремим се към ‘’по-гореща’’ връзка с училището.

**7.СУБСИДИРАНА ЧИСЛЕНОСТ НА ПЕРСОНАЛА**

\* 1,25 бр. – библиотекар –секретар

**8.ОБЩ БЮДЖЕТ НА ЧИТАЛИЩЕТО**

\* 14355,00 лв.

**9.РАБОТА ПО ПРОЕКТИ – не.**

**10.ДОПЪЛНИТЕЛНИ ПРИХОДИ –** наем от стационарна станция на БТК Виваком в размер на 300,00 лева на месец.

**ЙОРДАН ВАСИЛЕВ КОНДУПИШЕВ**

*Председател на НЧ „Култура-1910’’*